**«Моторды қосып көреміз бе?»**

**«Р» дыбысы өте қиын күрделі дыбыс. Бала тілінде ең соныңда қалыптасады. Онтогенезде бұл дыбыс баланың дұрыс өсіп дамуында 5,5-6 жас арасында шыға бастайды. Осы уақытқа дейін дыбысты нашар айтуы-жас ерекшелігіне байланысты қалыпты жағдай.**

Соңғы уақытта 1-2 сынып оқушылардың арасында сөйлеген кезде бұл дыбыстың бұзылуын жиі байқауға болады. Олар: дыбысты бұрмалау, ауыстыру немесе «р» дыбысын мүлдем айтпауы. «Р» дыбысын қою оңай емес екенін және тез арада нәтижеге жету мүмкін емес екенін ұмытпаған жөн. Мүны маңызды түрде ата-аналарға есте сақтау керек. Осы дыбысты қою үшін бірнеше сабақтан бастап бір жылға дейін, кейде одан да көп уақыт керек болады. Барлығы оқушының жеке мүмкіндіктеріне, сөйлеу апараттарының құрылымына және кемшілікті жоюға бағытталған жаттығуға қызығушылығына байланысты. «Р» дыбысын шығарудың үш кезеңі бар, оларды қатаң сақтау керек. Логопедиялық сабақтарының бірінші кезеңінде, біз сөйлеу апаратын «Р» дыбысын дайындауға арналған жаттығуларды жасаймыз. Тіл жүгеншігін созу үшін арнайы жаттығуларға ерекше назар аударамыз. Олар: «саңырауқұлақ», «ат шауып келеді», «гормошка», «күркетауық», «бояушы», «дабылшы» артикуляциялық жаттығулары. Бұл жаттығуларды күніне 2-4 рет, 3-4 минуттан айна алдында жасау керек. Жақсы тіл жүгені – бұл «Р» дыбысының дұрыс артикуляциясының кепілдігі.кейбір жағдайларда «Р» дыбысын қою үшін тіл жүгенін кесу керек деп есептейді. Бірақ, менің ойымша, оны жасамау керек, тек барлық әдістерді қолданған және нәтиже болмаған жағдайларда ғана қажет. Арнайы жаттығулар жиынтығынан кейін тілдің бұлшық еттері дамиды, ал тіл жүгені созылады, сондықтан кесудің қажеті жоқ болып шығады. Келесі екінші кезеңінде мен «Р» дыбысын шығаруға көшемін. Егер оқушы «Ж» және «Ш» дыбыстарын дүрыс айтпаса, «Р» дыбысын орнатуды бастау ұсынылмайды. Өйткені «Ж» және «Ш» дыбысының артикуляциясы «Р» дыбысын айту кезінде сөйлеу мүшелерінің жағдайларына өте ұқсас. Демек, егер оқушы бұл дыбыстарды анық айта алмаса, «Р» дыбысын айтуға одан да қиын болады. Бұл дыбысты қою үшін ғаламторда 14 тәсіл бар екен, өзімнің «сүйікті» қойылым әдісін сипаттаймын. Ол механикалық түрде орындалады, бұл үшін логопедиялық зонд қажет. Мен оны қарапайым мақта таяқшасына ауыстырамын. Бала ұзақ уақыт бойы «д-д-д-д....» деп айтқан кезде, мақта таяқшамен немесе баланың таза сұқ саусағымен, тілдің астына қойып, тілді жан-жаққа қозғалтамын. «Р» дыбысына ұқсас дыбыс шығады. Әрі қарай мен тіл дірілдеу әдісіне қол жеткіземіз. Кейінірек тіл дірілін аздап-аздап ұзартып созамыз. Уақыт өте келе, бала механикалық көмексіз тілді дірілдетуге өзі үйренеді. Дұрыс дыбыс пайда болған соң, біз үшінші «автоматтандыру» деген кезеңге көшеміз. Пайда болған «Р» дыбысын, біріншіден, буынға, содан кейін сөздер мен сөйлемдерге қоса бастаймын. Бала әрдайым өзінің артикуляциясын бағалай алмайды, сондықтан баланың ата-анасы ұзақ уақыт бақылауы тиіс, бұл өте маңызды.

- Ал енді моторды қосып көреміз бе?

- «Р-р-р-р-р-р-р....»

Жулдызай Насымбаева

Садовый ОМ, Қостанай ауданы, логопед мұғалімі.